A：喀，噉譬如我哋而家做學生就你都唔，誒，誒，推薦我哋買咁多嘞。
A: Haakh, gamr peiyvx ngoqdeih yixgaaj zouh hokhsaangj zauh neiq douj mx, eh, eh, teoijzin ngoqdeih maaiq gam doj laak.
B：誒，我唔係唔推薦。
B: Eh, ngoq mxhaih mx teoijzin.
A：喀。
A: Haakh.
B：而係你哋要因應你哋自己嘅財政能力來到決定。
B: Yix haih neiqdeih yiu yanjying neiqdeih zihgeir ge coixzing nangxlikh laix dou kvtdingh.
A：哦！係喇。因為都幾貴啊其實一本字典。
A: Oq! Haih laaj. Yanjwaih douj geir gwai aa keixsath yatj bunr zihdinr.
B：係啊。因為一本譬如話一啲法律嘅字典，
B: Haih aa. Yanjwaih yatj bunr peiyvx waah yatj dij faatleoth ge zihdinr,
A：喀。
A: Haakh.
B：都需要，誒，幾百蚊。
B: Douj seoijyiu, eh, geir baak manj.
A：係啊。
A: Haih aa.
B：噉而，誒，我知道有啲醫學嘅字典呢，
B: Gamr yix, eh, ngoq zijdou yauq dij yijhokh ge zihdinr nej,
A：喀。
A: Haakh.
B：就更加貴。
B: Zauh ganggaaj gwai.
A：嗯。
A: Mh.
B：噉所以呢就要睇下你哋嘅用途，同埋你哋嘅能力而定嘞。
B: Gamr soryiq nej zauh yiu tair haaq neiqdeih ge yunghtoux, tungxmaaix neiqdeih ge nangxlikh yix dingh laak.
A：喀喀喀喀。
A: Haakh haakh haakh haakh.
B：係。
B: Haih.
A：噉你又覺得，誒，漢英點樣呢。因為呢我嗰陣時買商務啡色嗰本呢。
A: Gamr neiq yauh gokdakj, eh, honyingj dimryoengr nej. Yanjwaih nej ngoq gor zanhsix maaiq soengjmouh fejsikj gor bunr nej.
B：係。
B: Haih.
A：噉我就會覺得佢都係好𠸏。
A: Gamr ngoq zauh wuiq gokdakj keoiq douj haih hour ger.
B：係。
B: Haih.
A：即係都幾齊嘅啲字。
A: Zikjhaih douj geir caix ge dij zih.
B：嗯。
B: Mh.
A：但係呢，有一個唔好嘅地方就係因為我哋譬如啲同學呢，雖然有上過哩個普通話堂囖，
A: Daanhhaih nej, yauq yatj go mx hour ge deihfongj zauh haih yanjwaih ngoqdeih peiyvx dij tungxhokh nej, seoijyinx yauq soengq gwo nij go pourtungjwaar tongx loj,
B：係。
B: Haih.
A：但係呢，即係我哋嘅普通話嗰個拼音呢，
A: Daanhhaih nej, zikjhaih ngoqdeih ge pourtungjwaar gor go pingyamj nej,
B：係。
B: Haih.
A：都唔係就係真係咁好嗎。
A: Douj mxhaih zauh haih zanjhaih gam hour gaaj maa.
B：喀，噉但係因為拼音呢，就係當然如果你係掌握得好嘅話呢，
B: Haakh, gamr daanhhaih yanjwaih pingyamj nej, zauh haih dongjyinx yvxgwor neiq haih zoengraakj dakj hour ge waah nej,
A：喀。
A: Haakh.
B：噉你查起上來呢，就好方便嘞。
B: Gamr neiq caax heir soengq leix nej, zauh hour fongjbinh laak.
A：喀喀喀。
A: Haakh haakh haakh.
B：因為佢係根據，誒，字母嘅先後來到排列嘅。
B: Yanjwaih keoiq haih ganjgeoi, eh, zihmouq ge sinj hauh laix dou paaixlith ge.
A：係啊，係啊。
A: Haih aa, haih aa.
B：噉所以如果你係譯又中譯英嘅時候，
B: Gamr soryiq yvxgwor neiq haih yikh yauh zungj yikh yingj ge sixhauh,
A：喀。
A: Haakh.
B：噉你就可以又好快噉樣查到你需要嘅字嘞。
B: Gamr neiq zauh horyiq yauh hour faai gamryoengr caax dour neiq seoijyiu ge zih laak.
A：喀。
A: Haakh.
B：噉正如頭先講呢，就哩一本書呢又有佢嘅好處，但係亦都有不足之處嘅。
B: Gamr zingyvx tauxsinj gongr nej, zauh nij yatj bunr svj nej yauh yauq keoiq ge hourcv, daanhhaih yikh douj yauq batjzukj zij cv ge.
A：係啊。
A: Haih aa.
B：噉佢就係有一啲字呢，或者係深啲嘅名詞，或者係，誒，中國大陸嘅用語呢，係冇收到落去嘅。
B: Gamr keoiq zauh haih yauq yatj dij zih nej, waakhzer haih samj dij ge mingxcix, waakhzer haih, eh, zungjgwok daaihlukh ge yunghyvq nej, haih mouq sauj dou lokh heoi ge.
A：喀。
A: Haakh.
B：噉嘅時候呢，我諗你就要考慮買一本比較新近嘅字典。噉我而家手頭上有嘅呢就係叫做《漢英大辭典》。
B: Gamr ge sixhauh nej, ngoq namr neiq zauh yiu haaurleoih maaiq yatj bunr beirgaau sanjganh ge zihdinr. Gamr ngoq yixgaaj saurtauxsoengh yauq ge nej zauh haih giuzouh 《 hon yingj daaih cixdinr 》.
A：喀。
A: Haakh.
B：噉哩本書呢，或者哩部辭典呢就唔係好新，不過呢，我覺得佢內容係，誒，比較充實嘅。
B: Gamr nij bunr svj nej, waakhzer nij bouh cixdinr nej zauh mxhaih hour sanj, batjgwo nej, ngoq gokdakj keoiq noihyungx haih, eh, beirgaau cungjsath ge.
A：即係比起我講嗰本好啲。
A: Zikjhaih beir heir ngoq gongr gor bunr hour dij.
B：誒，我覺得比起商務嗰本呢，誒，嘅辭條係多啲。
B: Eh, ngoq gokdakj beir heir soengjmouh gor bunr nej, eh, ge cixtiux haih doj dij.
A：喀。
A: Haakh.
B：同埋佢嘅內容呢係比較新啲。
B: Tungxmaaix keoiq ge noihyungx nej haih beirgaau sanj dij.
A：喀。
A: Haakh.
B：亦都呢係有頗多係中國大陸嘅一啲術語嘅。
B: Yikh douj nej haih yauq por doj haih zungjgwok daaihlukh ge yatj dij seothyvq ge.
A：嗯，嗯，嗯。
A: Mh, mh, mh.
B：噉呢就哩本字典呢就係由，誒，上海交通大學出版社呢出版嘅。
B: Gamr nej zauh nij bunr zihdinr nej zauh haih yaux, eh, soenghhoir Gaaujtungj daaihhokh ceotjbaanrse nej ceotjbaanr ge.
A：喀。
A: Haakh.
B：噉嘅出版嘅年期我已經唔記得咗嘞。
B: Gamr ge ceotjbaanr ge ninxkeix ngoq yiqgingj mxgeidakjzor laak.
A：哦！
A: O!
B：噉但係呢就，佢係幾值得買嘅。
B: Gamr daanhhaih nej zauh, keoiq haih geir zikhdakj maaiq ge.
A：喀，喀，喀，喀。
A: Haakh, haakh, haakh, haakh.
B：噉如果你可以去大陸買，或者託朋友喺大陸幫你買返來呢，噉呢就好平嘅啫。
B: Gamr yvxgwor neiq horyiq heoi daaihlukh maaiq, waakhzer tok pangxyauq hair daaihlukh bongj neiq maaiq faanj loix nej, gamr nej zauh hour pengx ge zej.
A：係，因為我好似呢，我讀Year Two嗰陣時呢，噉阿張先生呢，就介紹咗一本俾我哋喎。噉佢又係亦都係我話俾佢聽商務嗰本嘅，
A: Haih, yanjwaih ngoq hourciq nej, ngoq dukh Year Two gor zanhsix nej, gamr aa zoengj sinjsaangj nej, zauh gaaisiuhzor yatj bunr beir ngoqdeih wo. Gamr keoiq yauh haih yikh douj haih ngoq waah beir keoiq tengj soengjmouh gor bunr ge,
B：係。
B: Haih.
A：但係即係再新啲同埋好大本好多嘅。
A: Daanhhaih zikjhaih zoi sanj dij tungxmaaix hour daaih bunr hour doj ge.
B：係。
B: Haih.
A：噉呢佢就話如果喺香港買呢就要二百幾蚊噉樣喇。
A: Gamr nej keoiq zauh waah yvxgwor hair Hoengjgongr maaiq nej zauh yiu yih baak geir manj gamryoengr laaj.
B：係。
B: Haih.
A：噉但係我有一次就同啲同學一齊，即係同啲讀翻譯嘅同學一齊返去深圳度買吖嗎。
A: Gamr daanhhaih ngoq yauq yatj ci zauh tungx dij tungxhokh yatjcaix, zikjhaih tungx dij dukh faanjyikh ge tungxhokh yatjcaix faanjheoi samjzan douh maaiq aaj maa.
B：嗯。
B: Mh.
A：噉呢係九十幾蚊咋喎。
A: Gamr nej haih gaur saph geir manj zaa wo.
B：係。
B: Haih.
A：噉我覺得相差都幾遠囖。
A: Gamr ngoq gokdakj soengjcaaj douj geir yvnq loj.
B：係啊。
B: Haih aa.
A：所以如果我哋去開深圳噉樣呢，噉我哋可以喺多啲書局買多啲字典囖，我又覺得。即係比較平好多囖。相差幾遠啊。
A: Soryiq yvxgwor ngoqdeih heoi hoij samjzan gamryoengr nej, gamr ngoqdeih horyiq hair doj dij svjgukr maaiq doj dij zihdinr loj, ngoq yauh gokdakj. Zikjhaih beirgaau pengx hour doj loj. Soengjcaaj geir yvnq aa.
B：係嘞。譬如話如果你有時間又有朋友得閒嘅話呢，
B: Haih laak. Peiyvx waah yvxgwor neiq yauq sixgaan yauh yauq pangxyauq dakjhaanx ge waah nej,
A：喀。
A: Haakh.
B：就不妨去深圳書城呢，
B: Zauh batjfongx heoi samjzan svjsingx nej,
A：係啊，係啊，係啊。
A: Haih aa, haih aa, haih aa.
B：逛一逛嘞。因為呢，喺嗰度呢就有好多嘅圖書，
B: Kwaang yatj kwaang laak. Yanjwaih nej, hair gor douh nej zauh yauq hour doj ge touxsvj,
A：嗯。
A: Mh.
B：而其中呢工具書呢亦都係有好多嘅。
B: Yix keixzungj nej gungjgeoihsvj nej yikh douj haih yauq hour doj ge.
A：係啊，係啊。
A: Haih aa, haih aa.
B：噉呢就有好多係大陸出版喇。
B: Gamr nej zauh yauq hour doj haih daaihlukh ceotjbaanr laaj.
A：嗯，嗯。
A: Mh, mh.
B：噉呢就，誒，喺香港買呢係會好昂貴嘅。
B: Gamr nej zauh, eh, hair Hoengjgongr maaiq nej haih wuiq hour ngongxgwai ge.
A：係啊。
A: Haih aa.
B：噉但係如果你喺大陸買呢，噉呢就好似你頭先講呢，幾乎係平一半以上嘅。
B: Gamr daanhhaih yvxgwor neiq hair daaihlukh maaiq nej, gamr nej zauh hourciq neiq tauxsinj gongr nej, geijfux haih pengx yatj bun yiqsoengh ge.
A：係啊，係啊。
A: Haih aa, haih aa.
B：噉有時呢，甚至呢係又超過一半𠻹。
B: Gamr yauqsix nej, samhzi nej haih yauh ciujgwo yatj bun timj.
A：嗯。
A: Mh.
B：譬如話我最近買咗一本字典呢，就係關於佛教嘅一本字典。
B: Peiyvx waah ngoq zeoiganh maaiqzor yatj bunr zihdinr nej, zauh haih gwaanjyvj fathgaau ge yatj bunr zihdinr.
A：喀，即係佛教名詞嘅。
A: Haakh, zikjhaih fathgaau mingxcix ge.
B：噉呢，係佛教嘅辭典來嘅。
B: Gamr nej, haih fathgaau ge cixdinr laix ge.
A：哦。
A: O.
B：噉呢，就係一啲專科嘅辭典喇。
B: Gamr nej, zauh haih yatj dij zvnjfoj ge cixdinr laaj.
A：喀喀喀。
A: Haakh haakh haakh.
B：噉但係呢，就喺香港買就需要係一千四百蚊。
B: Gamr daanhhaih nej, zauh hair Hoengjgongr maaiq zauh seoijyiu haih yatj cinj sei baak manj.
A：嘩！好貴喎！
A: Waa! Hour gwai wo!
B：係啊。噉…
B: Haih aa. Gamr …
A：係好大 / 好多冊吖？定點啊？
A: Haih hour daaih / hour doj caak aaj? Dingh dimr aa?
B：係有八冊嘅。
B: Haih yauq baat caak ge.
A：哦哦哦。
A: O o o.
B：噉但係呢就，誒，如果喺大陸買呢，噉我係託一啲同學
B: Gamr daanhhaih nej zauh, eh, yvxgwor hair daaihlukh maaiq nej, gamr ngoq haih tok yatj dij tungxhokh
A：喀。
A: Haakh.
B：係上去幫我買嘅。噉佢呢就好好喇，幫我帶埋落來𠻹。
B: Haih soengq heoi bongj ngoq maaiq ge. Gamr keoiq nej zauh hour hour laaj, bongj ngoq daai maaix lokh laix timj.
A：喀。
A: Haakh.
B：噉就連郵費都唔使。
B: Gamr zauh linx yauxfai douj mxsair.
A：嗯。
A: Mh.
B：噉呢就係只係需要呢係四百蚊度。
B: Gamr nej zauh haih zirhaih seoijyiu nej haih sei baak manj dour.
A：嘩！爭好遠喎。
A: Waa! Zaangj hour yvnq wo.
B：噉呢，即係話呢係爭成幾倍嘅。
B: Gamr nej, zikjhaih waah nej haih zaangj sengx geir puiq ge.
A：係啊，係啊，係啊。
A: Haih aa, haih aa, haih aa.
B：喀，噉所以如果你又得閒，誒，有時間可以同朋友去嘅呢，噉就可以即係不妨考慮下去深圳嗰度。
B: Haakh, gamr soryiq yvxgwor neiq yauh dakjhaanx, eh, yauq sixgaan horyiq tungx pangxyauq heoi ge nej, gamr zauh horyiq zikjhaih batjfongx haaurleoih haaq heoi samjzan gor douh.
A：係啊。因為我好似以前我喺廣州，我去開廣州噉樣呢，
A: Haih aa. Yanjwaih ngoq hourciq yiqcinx ngoq hair gwongrzauj, ngoq heoi hoij gwongrzauj gamryoengr nej,
B：係。
B: Haih.
A：噉就買咗一本係，誒，Comprehensive Grammar啊，一本噉樣。
A: Gamr zauh maaiqzor yatj bunr haih, eh, Comprehensive Grammar aa, yatj bunr gamryoengr.
B：嗯。
B: Mh.
A：噉我係大陸買好似四十幾蚊咋喎。
A: Gamr ngoq haih daaihlukh maaiq hourciq sei saph geir manj zaa wo.
B：係。
B: Haih.
A：但係我喺香港我聽啲 / 因為我哋 / 我讀Year Two嘅時候呢，都有一個course係Syntax噉樣喇。
A: Daanhhaih ngoq hair Hoengjgongr ngoq tengj dij / yanjwaih ngoqdeih / ngoq dukh Year Two ge sixhauh nej, douj yauq yatj go course haih Syntax gamryoengr laaj.
B：係。
B: Haih.
A：噉個lecturer通常都會叫我哋，誒，即係用嗰本來到做參考喇。
A: Gamr go lecturer tungjsoengx douj wuiq giu ngoqdeih, eh, zikjhaih yungh gor bunr laix dou zouh caamjhaaur laaj.
B：係。
B: Haih.
A：噉我覺得，嘩！佢就話俾我聽喺香港買呢要成千幾蚊喎。
A: Gamr ngoq gokdakj, waa! Keoiq zauh waah beir ngoq tengj hair Hoengjgongr maaiq nej yiu sengx cinj geir manj wo.
B：你嗰本書嘅書名係乜嘢？
B: Neiq gor bunr svj ge svjmengr haih matjyeq?
A：誒，我都唔係好記得，誒，係，誒，係阿Mike𡃉。
A: Eh, ngoq douj mxhaih hour geidakj, eh, haih, eh, haih aa Mike gaa.
B：係關於grammar嘅？
B: Haih gwaanjyvj grammar ge?
A：係English grammar𡃉。
A: Haih English grammar gaa.
B：English grammar。
B: English grammar.
A：喀，係喇，係好大本嗰本囖，我唔記得咗係點樣嘞。
A: Haakh, haih laaj, haih hour daaih bunr gor bunr loj, ngoq mxgeidakjzor haih dimryoengr laak.
B：係。
B: Haih.
B：喺大陸只係需要幾十蚊唧？
B: Hair daaihlukh zirhaih seoijyiu geir saph manj zekj?
A：係啊。但係喺香港買呢，我個lecturer話要成千幾蚊囖。
A: Haih aa. Daanhhaih hair Hoengjgongr maaiq nej, ngoq go lecturer waah yiu sengx cinj geir manj loj.
B：嘩！
B: Waa!
A：嘩！嚇得好緊要啊！
A: Waa! Haak dakj hour ganryiu aa!
B：噉我諗我都要返大陸買多啲書嚹，如果係噉樣。
B: Gamr ngoq namr ngoq douj yiu faanj daaihlukh maaiq doj dij svj laa, yvxgwor haih gamryoengr.
A：係，因為呢我買嗰本書嘅時候，就係諗住自己即係睇𡃉唧。我就冇諗過原來哩一個，誒，科目呢，就用哩本做參考書囖。
A: Haih, yanjwaih nej ngoq maaiq gor bunr svj ge sixhauh, zauh haih namr zvh zihgeir zikjhaih tair gaa zekj. Ngoq zauh mouq namr gwo yvnxloix nij yatj go, eh, fojmukh nej, zauh yungh nij bunr zouh caamjhaaursvj loj.
B：係。
B: Haih.
A：噉但係我覺得我真係真係慶幸我嗰陣時買咗囖。
A: Gamr daanhhaih ngoq gokdakj ngoq zanjhaih zanjhaih hinghangh ngoq gor zanhsix maaiqzor loj.
B：哦。噉可以慳返好多錢嘞。
B: Ox. Gamr horyiq haanj faanj hour doj cinr laak.
A：係啊係啊係啊。同埋佢都幫助幾大啊因為。
A: Haih aa haih aa haih aa. Tungxmaaix keoiq douj bongjzoh geir daaih aa yanjwaih.
B：嗯。噉所以呢，就係話如果有機會返上去嘅時候呢，
B: Mh. Gamr soryiq nej, zauh haih waah yvxgwor yauq geijwuih faanj soengq heoi ge sixhauh nej,
A：嗯。
A: Mh.
B：就要盡量利用嗰個機會嘞。
B: Zauh yiu zeonhloengh leihyungh gor go geijwuih laak.
A：係嘞。
A: Haih laak.
B：因為呢就如果喺大嘅書局，頭先我講嘅深圳書城啊之類呢，佢裏邊有好多種類型嘅書籍𡃉。噉除咗係工具書呢，其他嘅，譬如話係一啲教科書啊，或者其他嘅書，都係，誒，即係好值得我哋睇下、考慮下會唔會買呢噉。
B: Yanjwaih nej zauh yvxgwor hair daaih ge svjgukr, tauxsinj ngoq gongr ge samjzan svjsingx aa zijleoir nej, keoiq leoiqbinh yauq hour doj zungr leoihyingx ge svjzikh gaa. Gamr ceoixzor haih gungjgeoihsvj nej, keixtaaj ge, peiyvx waah haih yatj dij gaaufojsvj aa, waakhzer keixtaaj ge svj, douj haih, eh, zikjhaih hour zikhdakj ngoqdeih tair haaq 、 haaurleoih haaq wuiq mx wuiq maaiq nej gamr.
A：喀。但係呢我見到呢，譬如而家呢啲科技好好，
A: Haakh. Daanhhaih nej ngoq gin dour nej, peiyvx yixgaaj nej dij fojgeih hour hour,
A：哦，你聽電話啊你要。
A: O, neiq tengj dinhwaar aa neiq yiu.
B：誒，你同學揾你話係一零四號房開會。
B: Eh, neiq tungxhokh wanr neiq waah haih yatj lingx sei houh fongr hoijwuir.
A：哦，好吖，唔該。
A: O, hour aaj, mxgoij.
B：喀。
B: Haakh.
A：喀。噉我哋繼續講喇。
A: Haakh. Gamr ngoqdeih gaizukh gongr laaj.
B：好啊，好啊。
B: Hour aa, hour aa.
A：噉，誒，係囖。即係我，而家即係科技咁發達喇。
A: Gamr, eh, haih loj. Zikjhaih ngoq, yixgaaj zikjhaih fojgeih gam faatdaath laaj.
B：係。
B: Haih.
A：噉我會覺得好多光碟呢，即係嗰啲電腦光碟啊，我見到都係有啲辭典𡃉喎。
A: Gamr ngoq wuiq gokdakj hour doj gwongjdipr nej, zikjhaih gor dij dinhnouq gwongjdipr aa, ngoq gin dour douj haih yauq dij cixdinr gaa wo.
B：嗯。
B: Mh.
A：因為我，誒，誒，上年喇，係 / 係嘞，我買咗一隻呢係嗰啲，誒，叫做乜嘢啊，遠東 / 遠東英漢定係漢英嘅一本辭典吖嗎。我哋會有嘅。
A: Yanjwaih ngoq, eh, eh, soenghninr laaj, haih / haih laak, ngoq maaiqzor yatj zek nej haih gor dij, eh, giuzouh matjyeq aa, yvnqdungj / yvnqdungj yingj hon dinghhaih hon yingj ge yatj bunr cixdinr aaj maa. Ngoqdeih wuiq yauq ge.
B：係 / 係光碟來嘅？
B: Haih / haih gwongjdipr laix ge?
A：係，但係光碟來嘅。
A: Haih, daanhhaih gwongjdipr laix ge.
B：嗯。
B: Mh.
A：噉我覺得嗰 / 佢裏邊嘅內容呢，其實嗰本字典嘅內容係一模一樣𡃉。
A: Gamr ngoq gokdakj gor / keoiq leoiqbinh ge noihyungx nej, keixsath gor bunr zihdinr ge noihyungx haih yatjmouxyatjyoengh gaa bo.
B：係。
B: Haih.
A：因為我查過嗰本書，跟住又睇返自己個光碟，佢嘅解釋啊，各方面嘅嘢（都係）一樣囖。噉你覺得點樣睇呢？
A: Yanjwaih ngoq caax gwo gor bunr svj, ganjzvh yauh tair faanj zihgeir go gwongjdipr, keoiq ge gaairsikj aa, gok fongjminh ge yeq ( douj haih ) yatjyoengh loj. Gamr neiq gokdakj dimryoengr tair nej?
B：噉，誒，你覺得係查索方面，或者查索喇方面喇，又，你覺得邊樣比較方便呢？
B: Gamr, eh, neiq gokdakj haih caaxsok fongjminh, waakhzer caaxsok laaj fongjminh laaj, yauh, neiq gokdakj binj yoengh beirgaau fongjbinh nej?
A：誒，我會覺得應該查字典會好啲嘅，即係查本書會好過查光碟嘅。因為…
A: Eh, ngoq wuiq gokdakj yingjgoij caax zihdinr wuiq hour dij ge, zikjhaih caax bunr svj wuiq hour gwo caax gwongjdipr ge. Yanjwaih …
B：噉光碟嘅用途喺邊啊？
B: Gamr gwongjdipr ge yunghtoux hair binj aa?
A：誒，我唔知可能佢係，即係第一個，另外一種途徑俾你去用噉樣喇。因為而家科技發達，好少人會係揸住本字典，因為本字典又重喇，
A: Eh, ngoq mx zij hornangx keoiq haih, zikjhaih daih yatj go, linghngoih yatj zungr touxging beir neiq heoi yungh gamryoengr laaj. Yanjwaih yixgaaj fojgeih faatdaath, hour siur yanx wuiq haih zaaj zvh bunr zihdinr, yanjwaih bunr zihdinr yauh cungq laaj,
B：嗯。
B: Mh.
A：噉又要揾地方擺喇，但係你一隻磁碟好薄啊，好少地方已經擺到吖嗎。
A: Gamr yauh yiu wanr deihfongj baair laaj, daanhhaih neiq yatj zek cixdipr hour bokh aa, hour siur deihfongj yiqgingj baair dour aaj maa.
B：噉但係如果你用光碟嘅時候，你咪需要有一部電腦。
B: Gamr daanhhaih yvxgwor neiq yungh gwongjdipr ge sixhauh, neiq maih seoijyiu yauq yatj bouh dinhnouq.
A：但係而家通常啲人都會有電腦囖，屋企。
A: Daanhhaih yixgaaj tungjsoengx dij yanx douj wuiq yauq dinhnouq loj, ukjkeir.
B：但係喺又都係局限於喺屋企或者學校，就又唔似一啲譬如話電子辭典啊嗰啲呢，
B: Daanhhaih hair yauh douj haih gukhhaanh yvj hair ukjkeir waakhzer hokhhaauh, zauh yauh mx ciq yatj dij peiyvx waah dinhzir cixdinr aa gor dij nej,
A：喀，可以隨身攜帶。
A: Haakh, horyiq ceoixsanj kwaixdaai.
B：就可以攜帶。
B: Zauh horyiq kwaixdaai.
B：係嘞。
B: Haih laak.
A：喀喀喀。
A: Haakh haakh haakh.
B：啱。
B: Aamj.
A：係喇。但係我又覺得，係嘞，（）電子辭典喇，
A: Haih laaj. Daanhhaih ngoq yauh gokdakj, haih laak, ( ) dinhzir cixdinr laaj,
B：係。
B: Haih.
A：噉我覺得而家啲電子辭典喇，同埋光碟，噉佢有發聲嘅功能嗎。
A: Gamr ngoq gokdakj yixgaaj dij dinhzir cixdinr laaj, tungxmaaix gwongjdipr, gamr keoiq yauq faatjsengj ge gungjnangx gaaj maa.
B：嗯。
B: Mh.
A：噉我覺得都幾好喎其實。佢可能即係比起以前好耐，譬如幾年之前，或者十年之前呢，佢哋嗰個發音呢係標準咗好多我覺得。
A: Gamr ngoq gokdakj douj geir hour wo keixsath. Keoiq hornangx zikjhaih beir heir yiqcinx hour noih, peiyvx geir ninx zijcinx, waakhzer saph ninx zijcinx nej, keoiqdeih gor go faatyamj nej haih biujzeonrzor hour doj ngoq gokdakj.
B：誒，會唔會係一啲，又，講英文嘅人仕，誒，發音嘅呢，或者係讀出來嘅呢？
B: Eh, wuiq mx wuiq haih yatj dij, yauh, gongr yingjmanr ge yanxsih, eh, faatyamj ge nej, waakhzer haih dukh ceotjlaix ge nej?
A：係啊，係啊。
A: Haih aa, haih aa.
A：係啊，係啊。真係好似係嗰啲，誒，native speaker嗰一啲人嘅讀音囖。
A: Haih aa, haih aa. Zanjhaih hourciq haih gor dij, eh, native speaker gor yatj dij yanx ge dukhyamj loj.
B：係。
B: Haih.
A：噉我覺得係非常之標準囖。
A: Gamr ngoq gokdakj haih feijsoengx zij biujzeonr loj.
B：嗯。
B: Mh.
A：即係無論係，誒，電腦光碟裏邊嘅讀音喇，抑或係…
A: Zikjhaih mouxleonh haih, eh, dinhnouq gwongjdipr leoiqbinh ge dukhyamj laaj, yikjwaakh haih …
B：係。
B: Haih.
A：嗰啲新嗰啲，誒，誒，誒，即係快譯通啊嗰啲噉樣嘅電子辭典囖。
A: Gor dij sanj gor dij, eh, eh, eh, zikjhaih faaiyikhtungj aa gor dij gamryoengr ge dinhzir cixdinr loj.
A：我覺得都幾好囖。
A: Ngoq gokdakj douj geir hour loj.
B：係，係。
B: Haih, haih.
A：係啊。
A: Haih aa.
B：誒，我知道除咗快譯通之外呢，重有好多牌子嘅。
B: Eh, ngoq zijdou ceoixzor faaiyikhtungj zijngoih nej, zungh yauq hour doj paaixzir ge.
A：係啊，係啊。
A: Haih aa, haih aa.
B：不過我自己呢就都冇買到。
B: Batjgwo ngoq zihgeir nej zauh douj mouq maaiq dou.
A：哦！
A: O!
B：噉，誒，或者如果你揾到一部好嘅電子辭典呢，噉或者你介紹俾我呢，我都我都考慮下。
B: Gamr, eh, waakhzer yvxgwor neiq wanr dour yatj bouh hour ge dinhzir cixdinr nej, gamr waakhzer neiq gaaisiuh beir ngoq nej, ngoq douj ngoq douj haaurleoih haaq.
A：喀，但係我以前有聽過呢，張先生呢講過話啲電子辭典喎。
A: Haakh, daanhhaih ngoq yiqcinx yauq tengj gwo nej, zoengj sinjsaangj nej gongr gwo waah dij dinhzir cixdinr wo.
B：係。
B: Haih.
A：因為佢話電子辭典，我哋就唔准帶去試場用嗎。
A: Yanjwaih keoiq waah dinhzir cixdinr, ngoqdeih zauh mx zeonr daai heoi siqcoengx yungh gaaj maa.
B：係。
B: Haih.
A：噉但係佢會話其實譬如查電子辭典同查真係一本書嗰啲辭典呢，
A: Gamr daanhhaih keoiq wuiq waah keixsath peiyvx caax dinhzir cixdinr tungx caax zanjhaih yatj bunr svj gor dij cixdinr nej,
B：係。
B: Haih.
A：係有個分別喺度𡃉喎。
A: Haih yauq go fanjbith hair douh gaa wo.
B：分別喺邊呢？
B: Fanjbith hair binj nej?
A：因為佢話譬如查電子辭典呢，佢係俾咗好快速嘅一個，誒，誒，誒，誒，意思俾你喇。
A: Yanjwaih keoiq waah peiyvx caax dinhzir cixdinr nej, keoiq haih beirzor hour faaicukj ge yatj go, eh, eh, eh, eh, yisij beir neiq laaj.
B：係。
B: Haih.
A：譬如你查一個字，然後佢即刻俾到幾個意思俾你，但係佢唔會再深入去解釋俾你聽，哩一個解釋佢係應該點樣用呢，用喺邊一個用途。譬如你句子結構唔同啊，你又會用唔同嘅詞擺喺度喇，譬如你…
A: Peiyvx neiq caax yatj go zih, yinxhauh keoiq zikjhaakj beir dour geir go yisij beir neiq, daanhhaih keoiq mx wuiq zoi samjyaph heoi gaairsikj beir neiq tengj, nij yatj go gaairsikj keoiq haih yingjgoij dimryoengr yungh nej, yungh hair binj yatj go yunghtoux. Peiyvx neiq geoizir gitkau mxtungx aa, neiq yauh wuiq yungh mxtungx ge cix baair hair douh laaj, peiyvx neiq …
B：即係話佢又好少例子。
B: Zikjhaih waah keoiq yauh hour siur laihzir.
A：冇例子啊，基本上。
A: Mouq laihzir aa, geijbunrsoengh.
B：係直程冇例子。
B: Haih zikhcingx mouq laihzir.
A：有啲好啲嘅可能會有一句噉樣喇。
A: Yauq dij hour dij ge hornangx wuiq yauq yatj geoi gamryoengr laaj.
B：係。
B: Haih.
A：但係係不足囖。
A: Daanhhaih haih batjzukj loj.
B：係。
B: Haih.
A：佢話譬如我哋做翻譯嘅，嗰啲辭典嘅作用就唔大囖，只不過譬如好 / 俾到好快嘅一個解釋俾你。
A: Keoiq waah peiyvx ngoqdeih zouh faanjyikh ge, gor dij cixdinr ge zokyungh zauh mx daaih loj, zirbatjgwo peiyvx hour / beir dour hour faai ge yatj go gaairsikj beir neiq.
B：係。
B: Haih.
A：但係如果你真係要譯，深入去認識，因為我哋譯嘢呢都要睇佢嗰個嗰篇文章嘅 / 佢嘅語氣啊，誒，誒，誒，係一啲正式嘅文體啊，抑或係一啲比較，誒，casual啲嘅文體囖。
A: Daanhhaih yvxgwor neiq zanjhaih yiu yikh, samjyaph heoi yinghsikj, yanjwaih ngoqdeih yikh yeq nej douj yiu tair keoiq gor go gor pinj manxzoengj ge / keoiq ge yvqhei aa, eh, eh, eh, haih yatj dij zingsikj ge manxtair aa, yikjwaakh haih yatj dij beirgaau, eh, casual dij ge manxtair loj.
B：嗯。
B: Mh.
A：噉所以呢我就會覺得即係用查字典會好好多。
A: Gamr soryiq nej ngoq zauh wuiq gokdakj zikjhaih yungh caax zihdinr wuiq hour hour doj.
B：係。
B: Haih.
A：因為佢可以俾多好多解釋啊。你可以點樣用啊噉樣囖。
A: Yanjwaih keoiq horyiq beir doj hour doj gaairsikj aa. Neiq horyiq dimryoengr yungh aa gamryoengr loj.
B：嗯，我都覺得呢係電子辭典呢只係，又，方便我哋喺，又，攜帶啊，或者係日常應用啊噉。噉但係如果真係講到話要做翻譯嘅話呢，
B: Mh, ngoq douj gokdakj nej haih dinhzir cixdinr nej zirhaih, yauh, fongjbinh ngoqdeih hair, yauh, kwaixdaai aa, waakhzer haih yathsoengx yingyungh aa gamr. Gamr daanhhaih yvxgwor zanjhaih gongr dou waah yiu zouh faanjyikh ge waah nej,
A：嗯。
A: Mh.
B：電子辭典呢似乎對我哋嘅幫助就唔係咁大嘞。
B: Dinhzir cixdinr nej ciqfux deoi ngoqdeih ge bongjzoh zauh mxhaih gam daaih laak.
A：喀，喀，喀。
A: Haakh, haakh, haakh.
B：因為好似你話我哋需要知道嗰個字嘅用法係點樣，或者係喺乜嘢情況之下我哋唔可以用哩一個字，
B: Yanjwaih hourciq neiq waah ngoqdeih seoijyiu zijdou gor go zih ge yunghfaat haih dimryoengr, waakhzer haih hair matjyeq cingxfong zijhaah ngoqdeih mx horyiq yungh nij yatj go zih,
A：嗯。
A: Mh.
B：或者乜嘢情況之下我哋可以用哩一個字。
B: Waakhzer matjyeq cingxfong zijhaah ngoqdeih horyiq yungh nij yatj go zih.
A：喀。
A: Haakh.
B：噉哩一啲都係，誒，電子辭典呢似乎俾唔到我哋嘅有關嘅資料𡃉。
B: Gamr nij yatj dij douj haih, eh, dinhzir cixdinr nej ciqfux beir mx dour ngoqdeih ge yauqgwaanj ge zijliur gaa.
A：係啊，係啊。
A: Haih aa, haih aa.
B：噉所以呢就電子辭典呢始終都係有佢局限。
B: Gamr soryiq nej zauh dinhzir cixdinr nej cirzungj douj haih yauq keoiq gukhhaanh.
A：嗯。
A: Mh.
B：噉又基本上呢翻譯都係需要經過，又，我哋嘅思考，同埋作為我哋一個譯者呢，我哋要經過好多嘅，又，程序啊，噉先至可以譯得好嘅。
B: Gamr yauh geijbunrsoengh nej faanjyikh douj haih seoijyiu gingjgwo, yauh, ngoqdeih ge sijhaaur, tungxmaaix zokwaix ngoqdeih yatj go yikhzer nej, ngoqdeih yiu gingjgwo hour doj ge, yauh, cingxzeoih aa, gamr sinjzi horyiq yikh dakj hour ge.
A：係啊。我都好同意你嘅講法。
A: Haih aa. Ngoq douj hour tungxyi neiq ge gongrfaat.
B：噉電子辭典呢就係，即係都係一種工具來嘅唧。
B: Gamr dinhzir cixdinr nej zauh haih, zikjhaih douj haih yatj zungr gungjgeoih laix ge zekj.
A：嗯嗯嗯嗯，喀。
A: Mh mh mh mh, haakh.